KYK: Kaapstad-stasie wéér in ligte laaie | Netwerk24
KYK: Kaapstad-stasie wéér in ligte laaie
Deur Cheréne Pienaar 28 Julie 2018 18:49
Die Kaapstadse treinstasie is Saterdag vir ’n tweede keer in ligte laaie nadat dit Maandag aan die brand gesteek is. Foto: Kaapstad brandweer
Die Kaapstadse treinstasie is in rook gehul nadat 'n trein aan die brand gesteek is. Platform 13 is slegs enkele dae nadat platform 15 en 16 in 'n brand beskadig is, aan die brand gesteek.
Theo Layne, woordvoerder van Kaapstad se brandweer, sê teen 17:40 was daar 19 lede van die brandweer op die toneel. Verder is die hulp ingespan van drie brandweerwaens.
Dit is vier dae nadat twee peronne wat Maandag deur ’n brand beskadig is, herstel is. Layne sê brandstigting word vermoed.
Die aktivis Zackie Achmat het sy kommer op Twitter uitgespreek met ’n videoplasing van die brand en rook wat by die stasie se dak uitborrel. Hy het daarna verwys as “ekonomiese sabotasie”.
“Dis tyd vir massa aksie en die regering om die sindikate te vind. Verklaar nou ’n noodgeval vir die treindiens,” het hy getwiet.
Cape Town Station now. @CapeTownTrains This is economic sabotage. Time for mass action and the state to find the syndicates. Declare an emergency for commuter rail now. @brettherron @SAPoliceService @UniteBehind #FixOurTrains pic.twitter.com/MCW3HdcCxx
— Zackie Achmat (@ZackieAchmat) July 28, 2018
Meer oor: Treinwaens | Brandskade | Prasa